מיכל ליברמן

מיכל ליברמן (נולדה ב-31 במאי 1995) היא פעמיים ברציפות אלופת ישראל בשחיה במשחה ל-50 מטר גב (2014 ו-2015).

ביוגרפיה 
ליברמן גדלה בראש העין ולמדה בתיכון בגין. היא מתאמנת בקבוצת הפועל עירוני הוד השרון בהדרכתו של זוהר גלילי. בשנת 2014 התגייסה לצה"ל וזכתה למעמד של ספורטאית מצטיינת. בשנת 2015 התאמנה בהדרכתם של לאוניד קאופמן, חנן גלעד ולירן וקנין.

2013
באליפות ישראל בשחייה (בריכת 25 מטר) שנערכה בבית איל, אשדות יעקב מאוחד בפברואר 2013, זכתה ליברמן בשתי מדליות ארד, במשחה ל-50 מטר גב בתוצאה של 29.36 שניות, אחרי אניה גוסטומלסקי (28.21 שניות) ואנאל ולפמן (28.60 שניות), שתיהן מהפועל דולפין נתניה ובמשחה ל-100 מטר גב בתוצאה של 1:03.20 דקות, אחרי אניה גוסטומלסקי (1:01.03 דקות) ואנאל ולפמן (1:01.66 דקות). נוסף לכך, היא סיימה במקום 12 במשחה ל-200 מטר גב בתוצאה של 2:21.04 דקות.

בתחרויות השחייה של המכביה התשע-עשרה שנערכו בבריכת השחייה החדשה שבמכון וינגייט ביולי 2013 זכתה ליברמן במדליית ארד, במשחה ל-100 מטר גב בתוצאה של 1:05.62 דקות, אחרי אנדראה מורז (1:04.38 דקות) וליה גולדמן (1:04.79 דקות), שתיהן מארצות הברית. נוסף לכך, היא סיימה במקום רביעי במשחה ל-200 מטר גב בתוצאה של 2:26.12 דקות ובמקום שמיני במשחה ל-50 מטר חופשי בתוצאה של 27.54 שניות.

שבועיים לאחר מכן, באליפות ישראל בשחייה שנערכה במכון וינגייט באוגוסט אותה שנה, זכתה ליברמן בשתי מדליות, כסף וארד. מדליית כסף, במשחה ל-50 מטר גב בשיא אישי חדש של 29.87 שניות, אחרי עמית עברי מהפועל עמק חפר (28.51 שניות) ולפני אניה גוסטומלסקי (30.32 שניות). מדליית ארד במשחה ל-100 מטר גב בשיא אישי חדש של 1:04.94 דקות, אחרי עמית עברי (1:03.13 דקות) וגיא שילון ממכבי פארק מים רעות (1:04.83 דקות). נוסף לכך היא סיימה במקום 11 במשחה ל-50 מטר פרפר בתוצאה של 30.07 שניות.

2014

אלופת ישראל (בריכת 25 מטר)
באליפות ישראל (בריכת 25 מטר) שנערכה במכון וינגייט בפברואר 2014 זכתה ליברמן בשתי מדליות, זהב וארד. מדליית זהב, במשחה ל-50 מטר גב בשיא אישי חדש של 28.36 שניות, לפני אור תמיר (29.79 שניות) וענבר מארק מהפועל דולפין נתניה (29.85 שניות). מדליית ארד, במשחה ל-100 מטר גב בתוצאה של 1:03.02 דקות, אחרי עמית עברי (58.86 שניות) ואניה גוסטומלסקי (1:00.99 דקות). נוסף לכך, היא סיימה במקום רביעי במשחה ל-50 מטר פרפר בתוצאה של 28.18 שניות.

אלופת ישראל
באליפות ישראל בשחייה שנערכה באוגוסט אותה שנה זכתה ליברמן בשתי מדליות, זהב וכסף. מדליית זהב, במשחה ל-50 מטר גב בתוצאה של 30.29 שניות, לפני אור תמיר מהפועל עמק חפר (30.69 שניות) ואנה וולצ'קוב ממכבי חיפה (30.87 שניות). מדליית כסף, במשחה ל-100 מטר גב בתוצאה של 1:05.09 דקות, אחרי אנה וולצ'קוב (1:04.98 דקות) ולפני גיא שילון (1:05.27 דקות). נוסף לכך, היא סיימה במקום שישי במשחה ל-50 מטר פרפר בתוצאה של 29.69 שניות ובמקום שמיני במשחה ל-100 מטר פרפר בתוצאה של 1:07.16 דקות.

2015
באוניברסיאדה שנערכה בקוואנגג'ו שבקוריאה הדרומית בתחילת יולי 2015 סיימה ליברמן במקום 26 במשחה ל-50 מטר גב (30.32 שניות), פעמיים במקום 31 במשחה ל-50 מטר חופשי (27.46 שניות) ובמשחה ל-100 מטר גב (1:06.41 דקות) ובמקום 32 במשחה ל-50 מטר פרפר (28.67 שניות).

באליפות ישראל בשחייה שנערכה במכון וינגייט באוגוסט של אותה שנה זכתה ליברמן בשתי מדליות, זהב וכסף. מדליית זהב, במשחה ל-50 מטר גב בשיא אישי חדש של 29.49 שניות, לפני שחר מנחם ממכבי פארק מים רעות (30.11 שניות) ואור תמיר (30.15 שניות) ובכך הגנה על תוארה. מדליית כסף, במשחה ל-50 מטר פרפר בתוצאה של 28.01 שניות, אחרי קרן זיבנר (27.48 שניות) ולפני אניה גוסטומלסקי (28.16 שניות), שתיהן מהפועל דולפין נתניה. נוסף לכך, היא סיימה במקום רביעי במשחה ל-50 מטר חופשי בתוצאה של 26.69 שניות ובמקום חמישי במשחה ל-100 מטר פרפר בתוצאה של 1:04.68 דקות.

קישורים חיצוניים 

 מיכל ליברמן מהוד השרון תייצג את מועדון השחייה הפועל עירוני הוד השרון באליפות אירופה, באתר השרון פוסט 31 במרץ 2014
 מיכל ליברמן, נגד הזרם: שאלות שאנשים רגילים (יבשים) שואלים שחיינים (רטובים) באתר שוונג 1 באפריל 2014
 מיכל ליברמן, נגד הזרם: דרך הגב – יודעים מהו סגנון השחייה הנעלה ביותר? באתר שוונג 8 במאי 2014
 מיכל ליברמן, נגד הזרם: מיכל ליברמן מצאה את הסיבה מדוע בנות פורשות מספורט מוקדם באתר שוונג 22 ביולי 2014

שחייניות גב ישראליות
שחייניות פרפר ישראליות
שחייניות חופשי ישראליות
אלופות ישראל בשחייה
ראש העין: אישים
ישראליות שנולדו ב-1995
ישראלים שנולדו ב-1995